Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Vägivald jätkub - 4 IDF sõdurit said Läänekaldal autorünnakus viga.
Egiptus vabastas Iisraeli araablase,
kes seal 15 aastat spionaažikahtlusega vangis istus,
vastutasuks kahe Iisraelis vangis olnud egiptlase eest.
Türgi president Erdogan keeldus Iraagi nõudest
Türgi väed Põhja-Iraagist välja viia.
Pinged kahe riigi vahel kasvavad.
Neli IDF sõdurit said eile Läänekaldal autorünnakus viga.
37-aastane palestiinlane rammis autoga sõdureid Läänekaldal Lubanis
ja põgenes sündmuskohalt.
Politsei teatel leiti tema auto hiljem
ning autost M-16 automaat ja granaat.
Sõdurid viidi Jeruusalemma haiglasse.
Arstide sõnul said kaks neist keskmiseid ja tõsiseid vigastusi
ning ülejäänud kaks kergemaid.
Pärast tundidepikkust tagaotsimist
saadi kurjategija IDF teatel kätte
koostöös Iisraeli julgeolekuagentuuri Shin Beti
ja IDF eriüksuslastega.
IDF teatel tuvastati ründaja
islamirühmituse Hamas liikmeks.
Palestiina allikate teatel loovad Gilad Shaliti vahetustehinguga
2011. a Gazasse, Qatarisse ja Türki vabastatud vangid
hoogsalt iseseisvaid sõjalisi rakke Läänekaldal ja Ida-Jeruusalemmas,
et Iisraeli vastu terrorirünnakuid teha.
Samad väljasaadetud vangid
olevat hakanud looma Läänekaldal varirühmitust paralleelselt Hamasiga,
mis on pettumuseks rühmituse Läänekalda juhtkonnale.
Vaatamata Läänekalda Hamasi tippliikmete vastuseisule
toetab deporteeritute tegevust Türgis baseeruv Saleh al-Aruri,
kes juhib Hamasi sõjalise tiiva Läänekalda peakorterit.
Raportite teatel
õhutab Hamas Gazas jõuliselt enesetapurünnakuid,
et halvendada olukorda Läänekaldal. Palestiinlaste allikate teatel
valmistaks Läänekalda olukorra eskaleerumine Hamasile pääsetee
oma kriisist Gaza rahvaga.
Egiptus vabastas Iisraeli araablase,
kes seal 15 aastat spionaažis süüdistatuna vangis istus,
vastutasuks kahe Iisraelis vangis olnud egiptlase eest.
Egiptuse julgeolekuallikate teatel
mõisteti Iisraeli-Gaza piiril asuvast Siinai hõimust pärinev Uda Tarrabin
süüdi Iisraeli heaks spioneerimises ja tema karistuse tähtaeg lõppes.
Pärast Tarrabini saabumist Iisraeli
kohtus ta peaminister Netanyahuga tema Jeruusalemma residentsis
ja tänas töö eest oma vabastamise kindlustamisel.
Mul on tunne, nagu näeksin und.
Mul on hea meel sind siin näha. Sul algab uus elu.
Suur tänu! Tegite minu heaks kõik. Tegite palju tööd.
Olen rõõmus, et see õnnestus. Head sõbrad aitasid.
Suur aitäh! Olen väga rõõmus.
Iisrael ja Egiptus ei avalikustanud egiptlaste isikuid,
kes vahetuslepinguga vabastati.
Konfliktist Iisraeli põhjanaabri juures.
Süüria poliitilise ja relvastatud opositsiooni ühismeeskond
peaks kohtuma jaanuaris president Assadi valitsuse esindusega
et püüda leida poliitilist lahendust ligi 5-aastasele konfliktile,
mis on ÜRO andmeil nõudnud ligi veerand miljonit inimelu.
Üle 100 Süüria opositsiooniparteide ja mässuliste rühmituste liikme
otsustas pärast kohtumist Saudi Araabia pealinnas Riyadhis
valmistuda ühiselt rahukõnelusteks president Assadi valitsusega.
On oluline märkida, et ISIS ega Nusra Rinne,
kes kontrollivad enamikku mässuliste aladest Süürias
ja moodustavad suurima jõu,
mis võitleb nii teiste mässuliste kui Assadiga, ei osalenud kohtumisel.
Riyadhi kohtumise esimehe teatel kohtuvad opositsioon ja valitsus
2016. a esimestel päevadel.
De Mistura otsustatud kohtumine
toimub jaanuaris.
Kohtumine käivitab üleminekuperioodi
opositsiooni ja Süüria valitsuse vahel.
See toimub jaanuari esimese kümne päeva jooksul.
USA avaldas rahulolu tippkohtumise tulemuse suhtes,
rõhutades, et see oli esimene samm õiges suunas.
Tervitame Süüria opositsiooni tänase kohtumise positiivset tulemust,
sh konsensust pluralistliku ja demokraatliku Süüria printsiipide osas
ja kuidas edendada poliitilist lahendust konflikti lõpetamiseks.
Tänasin välisminister al-Jubeiri,
et Saudi Araabia kutsus kokku selle esindusliku 116 osalejaga grupi,
kes leppis kokku läbirääkimistiimi struktuuris,
mis neid esindama hakkab. Oleme rõõmsad,
et nad loobusid erimeelsustest uue Süüria ehitamise huvides.
Türgi vägedest Põhja-Iraagis -
Türgi president Erdogan ütles,
et Türgi vägede väljaviimine Iraagist on välistatud,
kui Baghdad süüdistas Ankarat vägede ilma loata saatmises.
Meie sõdurite arv
kasvab või kahaneb vastavalt sellele,
kui palju peshmerga sõdureid treenitakse.
Meie sõdurite väljaviimine on hetkel välistatud.
21. detsembril
toimub kolmepoolne kohtumine
Türgi, selle Põhja-Iraagi sõprade
ja USA vahel.
Türgi vägede paigutamine Mosuli lähedale, mida kontrollilb ISIS,
halvendas suhteid Ankara ja Baghdadi vahel.
Iraagi valitsus kutsus Türgi suursaadiku vaibale
ja nõudis, et NATO liikmesriik Türgi kohe oma väed välja viiks.
Iraagi nõudmisest keeldunud Erdogani väitel on Türgi väed kohal,
et aidata Iraagi armeed võitluses ISISe vastu.
Iraagi peaminister
palus meilt oma Türgi-visiidi ajal,
et treeniksime nende sõdureid
ja politseinikke.
Sinna saadetud sõdurid pole lahinguüksustest.
Nad on seal väljaõppe eesmärgil.
Türgi ja Venemaa kriisi suhtes ütles Erdogan,
et Moskva muutis lähenemist ja võttis emotsionaalse seisukoha.
Neil oli varem hoopis teine lähenemine,
kuid nüüd näeme emotsionaalset seisukohta.
Türgi ei soovi pingete süvendamist.
Oleme kannatlikud.
Usun, et meie kannatlikkus tugevdab meie diplomaatilisi suhteid,
võib-olla aitab isegi sidemeid taastada.
Moskva ja Ankara suhted halvenesid järsult,
kui Türgi, esimese NATO liikmena poole sajandi jooksul,
tulistas alla Vene hävitaja,
mis olevat rikkunud selle õhuruumi Süüria kohal rünnakuid teostades.
Venemaa eitab süüdistust.
Aitäh vaatamast!
Paluge rahu Iisraelile ja Jeruusalemmale!
Olen Jonathan Hessen. Kena õhtut! Häid pühi!
Shabat shalom! Kohtumiseni esmaspäeval!
Tõlge: Monika Jaaguri